11, 12. (a) Ge Naomi a be a re Boase ke “morekolodi,” o be a šupa go tokišetšo efe e lerato ya Molao wa Modimo? (b) Ruthe o ile a arabela bjang keletšong ya mmatswalagwe? Ge Jefeta a boa gae, motho wa mathomo yo a ilego a mo gahlanetša e bile morwedi wa gagwe. E be e le ngwana a nnoši wa gagwe. Morwedi yoo o ile a gahlanetša Jefeta a letša moropa e bile a bina. Jefeta o ile a dira eng? O ile a gopola seo a se tshepišitšego Jehofa gomme a re: ‘Joo, morwedi wa ka! O mpheditše matla. Ke tshepišitše Jehofa selo se sengwe. Ke mo tshepišitše gore ke tlo go romela taberenakeleng kua Shilo gore o yo mo šomela.’ Eupša morwedi wa Jefeta a re: ‘Tate, ge e ba o tshepišitše Jehofa selo, mo direle sona. Eupša ke kgopela go yo fetša dikgwedi tše pedi ke na le bagwera ba ka ba banenyana kua dithabeng. Ge ke boile, ke tla ya taberenakeleng.’ Morwedi wa Jefeta o ile a šomela Jehofa taberenakeleng bophelo bja gagwe ka moka. Ngwaga o mongwe le o mongwe, bagwera ba gagwe ba be ba mo etela kua Shilo.